Source: https://www.ww.jaspravim.sk/ochrana-osobnych-udajov
Timestamp: 2020-01-21 08:19:52+00:00
Document Index: 8218775

Matched Legal Cases: ['čl. 9', '§ 16', 'čl. 13', '§ 19', 'čl. 14', '§ 20']

Ochrana osobných údajov | JASPRAVÍM.sk
Spoločnosť GAMI5, s.r.o. už od začiatku svojej činnosti zabezpečuje ochranu osobných údajov pre svojich užívateľov. Strategickým záujmom spoločnosti GAMI5, s.r.o. je zabezpečenie stability, zvyšovanie kvality služieb platformy, rozvoj korektných vzťahov medzi zúčastnenými stranami a rozvoj dobrého mena spoločnosti.
Manažment spoločnosti GAMI5, s.r.o. je zodpovedný za odhad rizika a jeho e­fek­tívne riadenie vzhľadom na ochranu aktív dôležitých pre zabezpečenie funkčnosti organizácie. Prvoradým cieľom riadenia takýchto rizík je prevencia, zvládnutie a zotavenie sa z bezpečnostných incidentov.
Na ochranu dôležitých aktív spadajúcich do vnútornej bezpečnosti aplikovali bezpečnostné opatrenia, ktoré prispôsobujeme poznatkom a potrebám organizácie. Pri návrhu sme použili také technické a organizačné opatrenia, ktorých cieľom je:
- dostupnosť, integrita a spoľahlivosť systémov riadenia
- chrániť citlivé obchodné a osobné údaje pred stratou, poškodením, odcudzením, modifikáciou a zničením a zachovať dôvernosť spracovaných údajov,
- identifikovať potenciálne problémy a zdroje narušenia a predchádzať im.
- GAMI5, s.r.o. preto prijala primerané technické a organizačné opatrenia s cieľom zaistiť úroveň bezpečnosti pri spracúvaní osobných údajov ( vrátene posúdenia vplyvu na ochranu osobných údajov - DPIA dokumentácie) a zároveň disponuje vypracovaným bezpečnostným projektom, ktorý je pravidelne aktualizovaný a vymedzuje rozsah a spôsob bezpečnostných opatrení potrebných na eliminovanie a minimalizovanie hrozieb a rizík pôsobiacich na informačné systémy našej spoločnosti.
Spoločnosť GAMI5, s.r.o. spracúva osobné údaje dotknutých osôb výlučne v súlade so zákonom č. 18/2018 Z.z. o ochrane osobných údajov a Nariadením Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES o ochrane osobných údajov. Spoločnosť GAMI5, s.r.o. je prevádzkovateľom osobných údajov.
GAMI5, s.r.o. vydáva tento dokument, ktorý v sebe zahŕňa základné zásady spracúvania osobných údajov pri poskytovaní služieb prostredníctvom internetovej stránky www.jaspravim.sk (ďalej len „Internetová stránka). GAMI5, s.r.o. si vyhradzuje právo na zmenu a doplnenie tohto dokumentu, pričom o zmenách bezodkladne informuje svojich obchodných partnerov formou zverejnenia zmien na Internetových stránkach s uvedením dátumu, od ktorého tieto zmeny nadobúdajú platnosť. Všetky práva výslovne neupravené v tomto dokumente sa riadia Všeobecnými obchodnými podmienkami GAMI, s.r.o. a platnými právnymi predpismi Slovenskej republiky.
Zásady spracovania osobných údajov sú stále dostupné na internetovej stránke www.jaspravim.sk.
Dotknutá osoba je osoba, ktorej sa osobný údaj týka.
Záujemca je fyzickou alebo právnickou osobou, ktorá využíva alebo plánuje využívať služby poskytované na Internetovej stránke; klientom je fyzická osoba či právnická osoba, ktorá pridáva ponuku (inzerát) na jaspravim.sk.
Obchodný partner je fyzickou alebo právnickou či fyzickou osobou, ktorá využíva služby poskytované na Internetovej stránke za účelom nájsť vhodný inzerát. Obchodný partner je registrovaným alebo neregistrovaným klientom našej spoločnosti.
Inzeráty predstavujú služby/produkty, ktoré GAMI5, s.r.o.. poskytuje Obchodným partnerom prostredníctvom Internetovej stránky. Medzi Služby poskytované Záujemcom o pridanie inzerátu a zabezpečenie inkasnej služby z hľadiska spracovania osobných údajov patrí: možnosť prostredníctvom webstránky jaspravim.sk pridať inzerát na platformu, zabezpečiť predaj daného inzerátu, komunikovať s obchodnými partnermi cez priame správy, nechať si vyplatiť peňažné prostriedky prostredníctvom formulára na stránke. Medzi Služby poskytované Obchodným partnerom z hľadiska spracovania osobných údajov patrí: zverejniť inzerát typu “ponuka”, komunikovať so záujemcami, získať dodanie služby/produktu na základe inzerátu uverejneného na platforme.
4.Spracovanie osobných údajov pri poskytovaní služieb na Internetovej stránke
Osobné údaje v profiloch Záujemcov a Obchodných partnerov
Medzi Služby poskytované Záujemcom patrí možnosť využiť obchodnú platformu a inkaso pohľadávok. Za týmto účelom vyplnia a súhlasia s Rámcovou zmluvou o poskytnutí obchodnej platformy a inkase pohľadávom (ďalej len zmluvy). Zmluvy obsahujú údaje, ktoré sa podľa Nariadenia a Zákona považuju za Osobné údaje. Preto tieto Osobné údaje môžu byť spracované iba so súhlasom Dotknutej osoby. Dotknutá osoba pred uložením zmluvy vyhlasuje, že všetky ňou uvedené Osobné údaje sú pravdivé, a dáva svoj súhlas spoločnosti GAMI5, s.r.o. na spracovanie svojich Osobných údajov.
Účelom spracovania Osobných údajov je poskytnutie platformy a inkaso pohľadávok Dotknutej osobe. GAMI5, s.r.o. na základe súhlasu Dotknutej osoby a za účelom uvedeného v predchádzajúcej vete je oprávnená Osobné údaje uvedené v zmluve použiť na účtovné účely, vystavenie faktúry, zálohovej faktury v menej Záujemcu, poskytnúť tieto údaje Obchodným partnerom v prípade vystavenia potrebných dokladov na základe uzatvorenej transakcie vo forme faktúry a zálohovej faktúry či dobropisu.
Osobné údaje uvedené v zmluve Dotknutej osoby sa sprístupňujú/poskytujú Obchodným partnerom v rámci počítačovej siete internet prostredníctvom Internetovej stránky, a to v trvaní 10 rokov odo dňa realizácie transakcie. Po ukončení vyššie uvedenej doby budú Osobné údaje uvedené vo faktúre neprístupné. Doba vychádza z externých ustanovaní o archivácií daňových dokladov podľa zákona o archívoch a registratúrach 395/2002 Z. z.
Po uplynutí 10 ročného obdobia odo dňa vytvorenia faktúry Záujemcu vytvorenej na Internetovej stránke www.jaspravim.sk budú údaje definitívne anonymizované a ďalej využívané výlučne pre štatistické účely. Sprístupnenie/Poskytnutie faktúry/zálohovej faktúry nie je na základe rozhodnutia Dotknutej osoby možné kedykoľvek ukončiť a obnoviť. Na základe písomnej žiadosti Dotknutej osoby je GAMI5, s r.o. povinná údaje nepotrebné pre faktúru/zálohovú faktúru - email, telefónne číslo ak boli uvedené definitívne vymazať.
Zmluvy, faktúry, zálohové faktúry, dobropisy uložené zahŕňajú: priezvisko/názov/obchodné meno; bydlisko/miesto podnikania/sídlo; dátum narodenia/IČO; DIČ; IČ DPH, číslo bankového účtu. Spoločnosť GAMI5, s.r.o. uvedenie ďalších údajov nepožaduje. GAMI5, s.r.o. v žiadnom prípade nepožaduje od Záujemcu alebo Obchodného partnera uvedenie údajov spadajúcich do osobitnej kategórie osobných údajov definovanej v čl. 9 Nariadenia alebo § 16 Zákona.
Účelom spracúvania osobných údajov pre Obchodných partnerov je využitie obmedzené pre vystavenie dokladov (zálohová faktúra, faktúra, dobropis) vytvorených na základe ich súhlasu pri vytvorení objednávky. Obchodný partner osobné údaje získané prostredníctvom Internetovej stránky nie je oprávnený využívať pre iný účel.
GAMI5 s r.o. prostredníctvom Internetovej stránky poskytne informácie podľa čl. 13 Nariadenia a § 19 Zákona dotknutým osobám. Pričom právnym základom spracúvania osobných údajov pre GAMI5, spol. s r.o. je súhlas dotknutej osoby.
Obchodný partner po získaní osobných údajov je povinný podľa čl. 14 Nariadenia a § 20 Zákona plniť svoju oznamovaciu povinnosť voči dotknutej osobe.
Informácie týkajúce sa zmluvného vzťahu medzi GAMI5. s r.o. a Obchodným partnerom sa riadia všeobecnými obchodnými podmienkami jaspravim.sk, sú zverejnené na Internetovej stránke a sú verejne dostupné dotknutým osobám. (https://www.jaspravim.sk/obchodne-podmienky).
Komunikácia cez správy na jaspravim.
Medzi Služby poskytované Záujemcom a Obchodným partnerom patrí aj možnosť prostredníctvom Internetovej stránky Komunikovať cez interné správy s inými Záujemcami a Obchodnými partnermi. Táto služba je dostupná iba prostredníctvom registrácie vytvorenej na Internetovej stránke. Registrácia na internetovej stránke sa vytvára prostredníctvom e-mailovej adresy.
Vzhľadom na skutočnosť, že podľa Nariadenia a Zákona e-mailová adresa môže byť osobným údajom je nevyhnutné, aby Dotknutá osoba pre vytvorením svojej registrácie poskytol súhlas so spracúvaním osobných údajov. E-mailová adresa slúži pre aktiváciu a spravovanie registrácie vytvorenej na Internetovej stránke; spracúvanie osobných údajov v rozsahu e-mailovej adresy je technicky nevyhnutné pre vytvorenie registrácie na Internetovej stránke. Súhlas je daný na dobu určitú po dobu 3 rokov.
Platforma vyslovene zakazuje zdieľanie osobných údajov v interných správach. Preto za prípadné zdieľanie týchto údajov je zodpovedný výlučne Záujemca, ak ich uvedie v danej správe.
Aké druhy cookies a reklamných identifikátorov používame?
Účel/druh cookies
Využívaný nástroj
Technické a funkčné zabezpečenie stránky Tieto cookies slúžia na technické zabezpečenie riadnej funkcionality webovej stránky. Bez týchto cookies by nebolo možné zabezpečiť základné funkcie webovej stránky ako napríklad navigácia stránky a prístup k jej chráneným oblastiam. Server Gami5, s.r.o.
Zapamätanie si vašich preferencii Tieto cookies slúžia našim webovým stránkam na zapamätanie si informácií, ktoré majú vplyv na vzhľad alebo správanie webovej stránky. Ide napríklad o informácie o preferovanom jazyku alebo regióne, v ktorom sa nachádzate. Strata takýchto cookies môže obmedziť tie funkcionality webovej stránky, ktoré takáto stránka na ich základe ponúka; avšak nemalo by dôjsť k úplnej nefunkčnosti webovej stránky. Exponea
Server Gami5, s.r.o.
Štatistika a merania spôsobu používania webových stránok Nástroje, ktoré využívajú tieto cookies nám pomáhajú pochopiť, ako komunikovať s návštevníkmi webovej stránky. Na základe zberu týchto cookies vyhodnocujeme relevantné informácie slúžiace na to, aby sme vedeli následne efektívne prispôsobiť vlastnosti webovej stránky napríklad dizajn webovej stránky, prípadne portfólio poskytovaných služieb či vylepšovať funkcionalitu stránky. Google Analytics
Marketing/Reklama Nástroje ktoré využívajú tieto cookies slúžia na prispôsobenie marketingového obsahu podľa vašich preferencií. Pomocou týchto nástrojov vám vieme zobrazovať relevantný a pútavý obsah, ktorý je prispôsobený vašim preferenciám vyplývajúcim z údajov získaných z marketingových cookies. Zároveň tieto cookies slúžia na obmedzenie zobrazovania takých informácií, ktoré nie sú pre vás relevantné. DoubleClick
Exponea Tatra banka, a.s.
Dotknutá osoba je oprávnená požiadať spoločnosť GAMI5, s.r.o. o výmaz svojich osobných údajov. Všetky súhlasy na spracúvanie osobných údajov poskytnuté Spoločnosti GAMI5, s.r.o. sú odvolateľné. Vašu žiadosť pošlite na e-mailovú adresu: kontakt@jaspravim.sk
Dozorným orgánom je Úrad na ochranu osobných údajov SR. Dotknutá osoba je oprávnená podať sťažnosť na dozorný orgán. V prípade otázok prosím kontaktovať zodpovednú osobu za spracúvanie osobných údajov: Gabriel Števko, kontakt@jaspravim.sk
V Bratislave, dňa 18.05.2018